2. ΝΟΜΟΣ 4572 της 26/29 Απρ. 1930 Περί ατμοπλοϊκής συγκοινωνίας. Άρθρ.1.-Επιτρέπεται εις την Κυβέρνησιν η συνομολόγησις συμβάσεων δια την επί αποζημιώσει ανάληψιν εβδομαδιαίας ατμοπλοϊκής συγκοινωνίας μετά των στερουμένων τοιαύτης λιμένων, εκτελουμένης δι’ ατμοπλοίων επιβατηγών χωρητικότητας ουχί ελάσσονος των 100 κόρων καθαρών. Αι άνω συμβάσεις, μονοετούς διαρκείας, συνομολογούνται μετά ελληνικών ατμοπλοϊκών εταιρειών ή πλοιοκτητών Ελλήνων κατόπιν δημοσίου διαγωνισμού, και μετά προηγουμένην έγκρισιν του Υπουργού των Οικονομικών, η δε αποζημίωσις κανονίζεται κατά ναυτικόν μίλιον, λαμβανομένης ως αφετηρίας προς υπολογισμόν των αποστάσεων της πλησιεστέρας προσεγγίσεως προς τον μη συγκοινωνούντα λιμένα. Ατμόπλοια καταναλίσκοντα ως καύσιμον ύλην λιγνίτην ελληνικόν προτιμώνται κατά τας δημοπρασίας, έστω και αν η προσφορά αυτών είναι ανωτέρω των άλλων μέχρι 20%. Εις την συναπτομένην σύμβασιν αναγράφεται το ποσοστόν του καταναλισκομένου λιγνίτου, επί τη βάσει της γενομένης προσφοράς. Εις περίπτωσιν τοιαύτης προτιμήσεως και προς εξακρίβωσιν της τηρήσεως της αναληφθείσης υποχρεώσεως, δια την κατανάλωσιν του καθορισθέντος ποσοστού λιγνίτου, ενεργείται έλεγχος παρά του λιμεναρχείου εκάστου λιμένος αναχωρήσεως. Εν τη διακηρύξει της δημοπρασίας καθορίζονται αι κυρώσεις δια τους τυχόν παραβαίνοντας την υποχρέωσιν ταύτην ιδιοκτήτας των ατμοπλοίων τούτων. Άρθρ.2.-Συμβούλιον αποτελούμενον εκ του διευθυντού Τ.Τ.Τ. του Υπουργείου της Συγκοινωνίας ως Προέδρου, του διευθυντού του εμπορικού ναυτικού, ενός αξιωματικού ναυπηγού του πολεμικού ναυτικού υποδεικνυομένου υπό του Υπουργού των Ναυτικών, του διευθυντού της ταχυδρομικής εκμεταλλεύσεως του Υπουργείου της Συγκοινωνίας, του τμηματάρχου ταχ. συγκοινωνιών του Υπουργείου της Συγκοινωνίας, του επιθεωρητού των εμπορικών πλοίων και του προέδρου του εμπορικού επιμελητηρίου Πειραιώς, ως μελών, και του προϊσταμένου του γραφείου ατμοπλοϊκών συμβάσεων του Υπουργείου Συγκοινωνίας ως γραμματέως, και συνερχόμενον υποχρεωτικώς εντός του μηνός Οκτωβρίου εκάστου έτους γνωμοδοτεί περί του καθορισμού των περί ων το προηγούμενον άρθρον λιμένων και της χωρητικότητος των ατμοπλοίων δι’ εκάστην άγονον ατμοπλοϊκήν γραμμήν, αναλόγως ιδία της εκτάσεως της γραμμής, της γεωγραφικής αυτής θέσεως, των ειδικών υδρογραφικών συνθηκών και των συνήθων μεταφορικών αναγκών. Το αυτό συμβούλιον, κρίνον και περί της καταλληλότητος των ατμοπλοίων, γνωμοδοτεί μετά την δημοπρασίαν υπέρ της εγκρίσεως ή μη της μισθώσεως των αγόνων γραμμών. Άρθρ.3.-Προκειμένου περί θαλασσίων γραμμών, δι’ ων κυριώτεροι ελληνικοί λιμένες συνδέονται μετά εξωτερικών τοιούτων, ων κρίνεται ως επιβαλλομένη, λόγω σπουδαιότητος αυτών, η αρτιωτέρα λειτουργία και εξυπηρέτησις, επιτρέπεται εις τον Υπουργόν της Συγκοινωνίας, κατόπιν αποφάσεως του Υπουργικού Συμβουλίου, ορίζοντος τας γραμμάς και την πυκνότητα αυτών, η σύναψις συμβάσεως μετά ελληνικών ατμοπλοϊκών εταιρειών προς ανάληψιν της εξυπηρετήσεως των γραμμών τούτων επί αποζημιώσει κανονιζομένη κατά το πρώτον άρθρον και κατόπιν γνωμοδοτήσεως του ως ανωτέρω εν άρθρ. 2 Συμβουλίου. Άρθρ.4.-Προ της ισχύος του παρόντος κατά το έτος 1930 μισθώσεις των αγόνων γραμμών διέπονται υπό των διατάξεων του Νόμ. 2955. Σελ. 363 Άγονες Γραμμές 19.Δ.δ.1-2 